Kashf etilishiga savdo markazlari sababchi bo‘lgan yulduzlar (foto)

Mashhurlikka erishishi kutilmagan tarzda yuz bergan va bunga xarid uchun do‘konga borgani sabab bo‘lgan yulduzlar haqida ma’lumot berib o‘tamiz.
Karli Kross

Karli bergan intervyulardan birida modellik karyerasi iste’dodlilarni qidiruvchi kishi uni Sent-Luisdagi savdo markazida ko‘rib qolganidan keyin boshlanganini ma’lum qilgan. Bu vaqt Karli 13 yoshda bo‘lgan.
Adriana Lima

Adriana ham 13 yoshida savdo markazida e’tibor jalb qilgan. Oradan ikki yil o‘tib u Braziliya supermodeli tanlovida g‘oliblikni qo‘lga kiritgan.
Charli Hannem

Aktyor karyerasi shoping bilan boshlanganini tan olgan. Angliyadagi savdo markazlaridan birida poyabzal xarid qilayotgan vaqti televizion shou menejeri ham aylanib yurgan bo‘lgan. Ayol uning oldiga kelib aktyorlik qilishni istaysanmi, deb savol bergan. Shu yo‘sinda kinoga qadam qo‘ygan aktyor bir qancha esda qolarli filmlarda, xususan, “Qirol Arturning qilichi” filmida ham suratga tushgan.
Heyli Joel Osment

Kaliforniyaning Berbank shahridagi IKEA do‘konidagi kasting vaqtida kirib qolgan Heyli jamoa e’tiborini tortgan. Shundan ikki hafta o‘tib Pizza Hut’ning reklamasida suratga tushgan. Bora-bora tijoriy roliklardan tashqari yirik Gollivud loyihalarida ham ishtirok eta boshlagan.
Jordan Dann

16 yashar Jordan Londondagi Primark supermarketida moda agentlaridan birining nazariga tushgan. Shundan keyin Calvin Klein, YSL, Burberry, Victoria’s Secret va boshqa ko‘plab brendlar bilan hamkorlikda faoliyat yuritgan.